स्टार संपन्न और आक्रामक प्रचार से फिल्मों को ओपनिंग मिल जाती है। उसके बाद फिल्म का कंटेंट ही दर्शकों को वापस खींचकर थिएटर में लाता है। किसी भी फिल्म को बड़ी कामयाबी वापस आए दर्शकों से ही मिलती है। लोगों ने भी सुना होगा कि सिनेप्रेमी पसंद आई फिल्मों को बार-बार देखते हैं। कभी दोस्तों के साथ तो कभी परिजनों के साथ, तो कभी किसी और बहाने से। ऐसी ही फिल्में जबरदस्त हिट होती हैं। 3 इडियट्स और दबंग को अनेक दर्शकों ने बार-बार देखा है।